
Ministru kabineta rīkojums Nr. 913
Rīgā 2022. gada 13. decembrī (prot. Nr. 64 35. §)
Par apropriācijas pārdali
· 1. Atbalstīt apropriācijas pārdali 2022. gadā starp Veselības ministrijas budžeta apakšprogrammām, tai skaitā:
· 1.1. no apakšprogrammas 33.14.00 ''Primārās ambulatorās veselības aprūpes nodrošināšana'', samazinot dotāciju no vispārējiem ieņēmumiem un izdevumus subsīdijām un dotācijām 3 275 456 euro apmērā, uz apakšprogrammu 33.15.00 ''Laboratorisko izmeklējumu nodrošināšana ambulatorajā aprūpē'', palielinot dotāciju no vispārējiem ieņēmumiem un izdevumus subsīdijām un dotācijām 3 275 456 euro apmērā, lai nodrošinātu laboratorisko izmeklējumu izdevumu daļēju deficīta segšanu;
· 1.2. no apakšprogrammas 45.01.00 ''Veselības aprūpes finansējuma administrēšana un ekonomiskā novērtēšana'', samazinot dotāciju no vispārējiem ieņēmumiem un izdevumus subsīdijām un dotācijām 79 793 euro apmērā, uz apakšprogrammu 33.15.00 ''Laboratorisko izmeklējumu nodrošināšana ambulatorajā aprūpē'', palielinot dotāciju no vispārējiem ieņēmumiem un izdevumus subsīdijām un dotācijām 79 793 euro apmērā, lai nodrošinātu laboratorisko izmeklējumu HLA (Human Leukocyte Antigen) noteikšanu (AP129) pacientiem pirms un/vai pēc transplantācijas pakalpojuma saņemšanas;
· 1.3. no programmas 97.00.00 ''Nozares vadība un politikas plānošana'', samazinot dotāciju no vispārējiem ieņēmumiem un izdevumus precēm un pakalpojumiem 13 660 euro apmērā, uz apakšprogrammu 39.07.00 ''Antidopinga politikas īstenošana'', palielinot dotāciju no vispārējiem ieņēmumiem un izdevumus precēm un pakalpojumiem 13 660 euro apmērā, lai centralizēti nodrošinātu Latvijas Antidopinga biroja valdījumā esošo transportlīdzekļu izmantošanu.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

